Taoufik Makhloufi

Taoufik Makhloufi (arabisk: توفيق مخلوفي; født 1988) er en algerisk mellomdistanseløper, som ble olympisk mester på 1500 meter og afrikansk mester på 800 meter i 2012. 

 Karriere 
Makhloufi ble senior i 2009, og ved Middelhavslekene 2009 kom han på 4.-plass på 1500 meter med tiden 3:39,37. Hans landsmann Antar Zerguelaine vant gullet på denne distansen.Pescara 2009 - Men's 1500m Final , besøkt 16. august 2012. Ved Golden Gala samme år satte han ny personlig rekord på 3:34,34 på 1500 meter, og han vant sin første nasjonale tittel dette året. Ved VM i friidrett 2009 nådde han semifinalen, men ble der slått ut med tiden 3:37,87. Han vant sin første algeriske tittel på 1500 meter i 2009. 

I 2010 foredret han sin personlige rekord til 3:32,94 ved Herculis-stevnet i Monaco, den 26. beste tiden utendørs i verden i 2010.IAAF - 2010 Toplists 1500 m, besøkt 17. august 2012 Han nådde finalen på 1500 meter ved Afrikamesterskapet i friidrett 2010, men fullførte ikke løpet.DBresults.net - 1500 m Men - Hommes , besøkt 17. august 2012

Hans raskeste 1500 meterløp i 2011, 3:34,4 minutter, oppnådde han på et stevne i Alger i juli. Han deltok i to Diamond League-løp denne sesongen (Doha og Stockholm, uten å plukke poeng. Etter å ha vunnet sin andre nasjonale tittel ble han kvalifisert til VM i friidrett 2011 i Daegu i Sør-Korea. Der nådde han semifinalen, men ble der slått ut. Hans internasjonale gjennombrudd kom i Panafrikanske leker 2011, der han fikk bronse på 1500 meter, bak kenyanerne Caleb Ndiku og Collins Cheboi. I tillegg vant han gull på 800 meter, der han slo Boaz Lalang med 8 hundredeler. 

I 2012 begynte han å konkurrere mer på 800 meter. Hans første 1500 meter var ved stevnet Rabat Meeting, der han fikk andreplass. Han deltok på 800 meter ved DN Galan i Stockholm, der han forbedret sin personlige rekord til 1:44,88. Videre vant han gull på 800 meter ved Aftikamesterskapet i friidrett 2012, med ny personlig rekord på 1:43,88, og han satte også ny personlig rekord på 1500 meter ved Herculis-stevnet i Monaco, med tiden 3:30,80. 

Ved sommer-OL 2012 i London vant han gull på 1500 meter. Han var også påmeldt i 800 meter, men ønsket ikke å løpe denne distansen. Den algeriske olympiske komiteen meldte ham ikke av, og han måtte dermed stille til start i kvalifiseringsheatet. For å spare krefter løp han sakte, og avbrøt løpet. Fordi han ikke hadde løpt sitt beste ble han først diskvalifisert fra OL, men IAAF omgjorde dette vedtaket samme dag, og han kunne delta videre i OL, og løpe finalen på 1500 meter.Dagbladet.no - Ble disket for ikke å ha prøvd - Nå får han OL-plassen tilbake, besøkt 20. august 2012. 

Den 17. august 2012 satte han ny personlig rekord på 800 meter ved DN Galan i Diamond League, med 1:43,71, og kom på andreplass i dette stevnet, bak Mohammed Aman.Diamond League - Men 800 m , besøkt 20. august 2012.

Han tok sølv under Sommer-OL 2016.

 Referanser 

 Eksterne lenker 


Kategori:Algeriske mellomdistanseløpere
Kategori:Olympiske mestere for Algerie
Kategori:Olympiske mestere i friidrett 
Kategori:Olympiske sølvmedaljevinnere for Algerie
Kategori:Olympiske sølvmedaljevinnere i friidrett
Kategori:Afrikamestere i friidrett
Kategori:Afrikalekene-gullmedaljevinnere for Algerie
Kategori:Afrikalekene-gullmedaljevinnere i friidrett
Kategori:Afrikalekene-sølvmedaljevinnere for Algerie
Kategori:Afrikalekene-bronsemedaljevinnere for Algerie
Kategori:Afrikalekene-bronsemedaljevinnere i friidrett
Kategori:Deltakere for Algerie under VM i friidrett 2009
Kategori:Deltakere for Algerie under Afrikalekene 2011
Kategori:Friidrettsutøvere under Afrikalekene 2011
Kategori:Deltakere for Algerie under VM i friidrett 2011
Kategori:Deltakere for Algerie under Afrikamesterskapet i friidrett 2012
Kategori:Medaljevinnere under Sommer-OL 2012
Kategori:Deltakere for Algerie under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Algerie under Afrikamesterskapet i friidrett 2014
Kategori:Deltakere for Algerie under Afrikalekene 2015
Kategori:Friidrettsutøvere under Afrikalekene 2015
Kategori:Deltakere for Algerie under VM i friidrett 2015
Kategori:Medaljevinnere under Sommer-OL 2016
Kategori:Deltakere for Algerie under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Algerie under VM i friidrett 2019